cyanic-selkie/wikianc huggingface dataset:
Երկարագի երաշտահավ
Արտաքին կառուցվածք
Մարմնի երկարությունը 14 սմ է, թևերի բացվածքը՝ 16-19 սմ, կենդանի զանգվածը՝ 7-10 գ։ Փոքրամարմին է, պոչը՝ երկար, թևերը՝ կարճ։ Մարմինը կլորավուն է, գնդանման։ Հասունի գագաթը սև ու սպիտակ շերտերով է, մեջքը՝ մոխրագույն։ Մարմնի ստորին մասը վարդագույն երանգով է։ Երիտասարդն ավելի մուգ է, մեջքը և գլխի կողքերը՝ դարչնագույն, պոչը՝ ավելի կարճ։
Կենսակերպ
Երամային է, կեր է փնտրում ծառերի սաղարթի միջին մասում, հաճախ՝ անտառային մանր թռչունների խառը երամներում։ Բնակվում է անտառներում, պտղատու այգիներում, գիհու թփուտներում, արհեստական ծառատունկերում, ձմռանը՝ գետաձորերում և թփուտային կիսաանապատներում։
Սննդառություն
Սնվում է միջատներով։
Բնադրում
Գարնան ամենավաղ հարսանեկան զույգերը ձևավորվում են մարտի կես-ապրիլի ընթացքում։ Ձվադրման պատրաստ առաջին բները հայտնվում են ապրիլի առաջին տասնօրյակին։ Բույնը ձվաձև է՝ սարդոստայնով հյուսված, պատված քարաքոսով, ցամքարը՝ փետուրներից։ Բնադրում է թփուտներում կամ ծառերի ուղղաձիգ ճյուղավորումներում։
Բազմացում և զարգացում
Դնում է 4 մմ տրամագծով, սպիտակ 8-12 ձու։ Թխսակալում է 12-13 օր։ Խոսրովի անտառ արգելոցում ձագերը հայտնվում են ապրիլի վերջին, բնից դուրս են գալիս և մեծերի խնամքին անցնում մայիսի սկզբին։ Բնային կյանքում ձագերին կերակրում են արուն և էգը՝ օրը 250 անգամ։ Հունիս-օգոստոսին բազմապատկվում է երիտասարդ թռչունների ընտանեկան խմբերի քանակը և պահպանվում մինչև հաջորդ գարուն։ Օգտակար է, ոչնչացնում է ծառերի վնասատուներին։ Գնդանման, փոքր մարմնի, մետաքսանման փետրածածկի և արտասովոր երկար պոչի շնորհիվ գեղագիտական արժեք է ներկայացնում։
Կատեգորիա:Հաստակտուց երաշտահավեր Կատեգորիա:Եվրոպայի թռչուններ
Համադան
Համադան ( Hamadân; Ahmatan), քաղաք Իրանի արևմուտքում։ Բնակչությունը՝ ։ Ավտոճանապարհների հանգույց է, երկրի արևմտյան մասի առևտրական գլխավոր կենտրոնը։ Կան տեքստիլ, սննդի, փայտամշակման ձեռնարկություններ։ Զարգացած է գորգագործությունը։ Համադանում է Աբու Ալի Իբն-սինայի (Ավիցեննա) դամբարանը։
Անվանում
Մ․ թ․ ա․ 11-րդ դարում ասորեստանյան արձանագրությունում հիշատակվում է Ամատանա անունը։ Հին հունական անվանումը եղել է Ակբատանա, որը ծագում է հայերեն  Հանգմատանա բառացիորեն հինգ մատների քաղաք և Հինգմատանա անվանման հնչյունային ձևափոխությունն է,քաղաքը իր ժամանակին հանդիսացել է որպես գերագույն քրմի նստատեղի։ Հույն պատմիչ Հերոդոտոսը քաղաքի կործանումը վերագրում է Մարաստանի թագավորության հիմնադիր Դեովկեսին ։
Ծանոթագրություններ
Կատեգորիա:Իրանի քաղաքներ Կատեգորիա:1100 թվականին հիմնադրված բնակավայրեր Կատեգորիա:Մետաքսի ճանապարհի բնակավայրեր
Lover (երգ, Թեյլոր Սվիֆթ)
«Lover», ամերիկացի երգչուհի Թեյլոր Սվիֆթի երգը, որը թողարկվել է 2019 թվականի օգոստոսի 16-ին Republic Records լեյբլում որպես երգչուհու «Lover» յոթերորդ ստուդիական ալբոմի երրորդ սինգլ։
Պատմություն
Իր «Lover» յոթերորդ ստուդիական ալբոմը բնութագրելով որպես «սիրո նամակ սիրելիին» ՝ Թեյլոր Սվիֆթը փորձել է փոխանցել հուզական սպեկտրը` «ռոմանտիկ հայացքով» նայելով այնպիսի զգացմունքների, ինչպիսիք են տխրությունն ու միայնությունը ։ Ալբոմի ձայնագրման գործընթացը տևել է ավելի քան երեք ամիս և ավարտվել 2019 թվականի փետրվարին ։ «Lover» երգի պրոդյուսերը եղել է Ջեկ Անտոնոֆը, որը ամբողջ ալբոմի հիմնական պրոդյուսերն է։ Ավելի վաղ նա Սվիֆթի հետ աշխատել էր «Sweeter than Fiction» (2013), 1989 (2014), «I don' t Wanna Live Forever» (2016) և Reputation (2017) ալբոմների վրա ։ Նա եղել է երգնոր ալբոմի տասնութ երգերից ինի պրոդյուսերը և ութի համահեղինակը ։ «Lover» սինգլը թողարկվել է 2019 թվականի օգոստոսի 16-ին որպես Թեյլոր Սվիֆթի «Lover» յոթերորդ ալբոմի երրորդ սինգլ ։
«Lover» երգը տևում է երեք րոպե և քառասունմեկ վայրկյան ։ Այն գրված է սոլ մաժոր տոնայնութամբ և ունի 74 հարված րոպեում ընդհանուր տեմպ, իսկ Սվիֆթի վոկալը տատանվում են E3-ից (փոքր օկտավայի Մի) մինչև D5 (երկրորդ օկտավայի Ռե) ։
The Daily Telegraph ամսագրից Ալիսա Վինսենտը և The Irish Times-ից Լուիզա Բրուտոնը «Lover»-ը նկարագրել են որպես քանթրի երգ, մինչդեռ Billboard-ից Ջեյսոն Լիպշուտցը չի համաձայնել այդ գնահատականի հետ՝ հայտարարելով, որ «Lover»-ը քանթրի երգ չէ, բայց, անշուշտ, բացահայտում է այն վաղ մոտիվներոը, որ հայտնի են դարձրել Սվիֆթի վաղ կարիերայի շատ երգեր» ։
Rolling Stone ամսագիրը երգը նկարագրել է որպես «քնքուշ տեքստ ռետրո ոճի երաժշտական մոտիվին հավատարմության մասին» ։ Billboard ամսագիրն այն նկարագրել է որպես «հին երաժշտական դպրոցի բալլադ` 60-ականների մթնոլորտով» ։ NME հանդեսից Կարեն Գվին «կիթառային կողմնորոշմամբ» երգը համարել է վերադարձ Սվիֆթի «քանթրի օրերին» ։ Hindustan Times-ը գրել է, որ երգը «բավականին դանդաղ և ավելի շատ ռոմանտիկ մեղեդի է»՝ հավելելով, որ բառերը «տպավորություն են ստեղծում, թե երգը ձոն է ինչ-որ մեկին» ։
Արձագանքներ
Կոմպոզիցիան ընդհանուր առմամբ դրական է գնահատվել երաժշտական փորձագետների և քննադատների կողմից։ Ջեյսոն Լիպշուտցը (Billboard) այն անվանել է «մի երգ, որի ներքո դուք պետք է դանդաղ պարեք ձեր զուգընկերոջ հետ այս հանգստյան օրերին», և այնուհետև նշել է, որ նա «արդյունավետորեն փոխանցում է իր ռոմանտիկ ազդանշանները (և Սվիֆթը միանշանակ վարպետ երգահան է)» ։ The Irish Times-ից Լուիզա Բրուտոնն ասել է, որ երգը «հիանալի ժեստ է», որը փաստում է, որ այն բոլոր տառապանքները, որոնց մասին նա երգել է անցյալում, արժեր կրել, և որ «նրա վրա տարածված են աշնանային մոտիվները» ։ Vox առցանց հրատարակությունից Կոնստանս Գրեդին երգն անվանել է «երկար սպասված հիշեցում այն մասին, թե ինչն է Սվիֆթին դարձրել այդպիսի անհաղթահարելի ուժ, երբ նա առաջին անգամ հայտնվեց երաժշտական բեմում» և նույնիսկ հոդվածը կոչել է «(այս երգով) Թեյլոր Սվիֆթը ցույց է տալիս, որ ինքը դեռ կարող է գրել կատարյալ երգ սիրո մասին» ։ BuzzFeed News-ից Էլլի Բեյթը գրել է, որ այս երգը «սիրո հաղորդագրություն է այն անձին, ում հետ ուզում ես հավիտյան լինել» :
Vulture-ից Քրեյգ Ջենկինսն նշել է, որ նոր երգը նման է այնպիսի երգերի, ինչպիսիք են՝ «Fade into You» (1993, Mazzy Star) և «Sweet Jane» (1988 թվական Cowboy Junkies խմբի քավեր տարբերակ) ։ Forbes ամսագրից Հյու Մաքինթայրը գրել է, որ երգն ունի «հիանալի նոստալգիկ որակ» և «անշուշտ շատ քաղցր և արդար ավարտ, որպեսզի մարդկանց գրավեն ընտրելու նոր ալբոմը», բայց ավելացրել է, որ դժվար է պատկերացնել, թե այն կդառնա «իսկական հիթ» կամ «երկարատև հիթ» ։ Teen Vogue ամսագրից Մերի Էլիզաբեթ Անդրիոտիսը գրել է, որ երգը «նույնքան ռոմանտիկ է, որքան շատերը սպասում էին», և, ամենայն հավանականությամբ «հարսանեկան երգ է Swifties-ի (Սվիֆթի երկրպագուներ) համար ամենուր» ։ Elle ամսագրից Ալիսա Բեյլին երգը նկարագրել է որպես Սվիֆթի «առավել անձնական» երգերից մեկը՝ հավելելով, որ այն փոխանցում է երգչուհու նվիրվածությունն Էլվինին ։
Cosmopolitan ամսագիրը «Lover» երգն անվանել է 2019 թվականի երրորդ լավագույն երգը, իսկ Pitchfork-ը տարվա լավագույն հիթերի ցանկում այն ընդգրկել է միայն 87-րդ տեղը ։ Slate ամսագիրը երգն ընդգրկել է տարվա լավագույն երգերի տասնյակում (top 10 best songs of 2019) : Billboard ամսագիրը «Lover» երգն համարել է 2019 թվականի 21-րդ լավագույն երգը ։ Insider-ը «Lover»-ը անվանել է 2019 թվականի և 2010-ական թվականների ամբողջ տասնամյակի լավագույն երգերից մեկը ։ Genius կայքը երգն ընդգրկել է 2019 թվականի 50 լավագույն երգերի ցանկում ։ Herald-Tribune թերթը «Lover» երգն ընդգրկել է տարվա լավագույն հիթերի իր ցանկի առաջին հորիզոնականում ։
Մրցանակներ և անվանակարգեր
Երգն առաջադրվել է «Գրեմմիի-2020» մրցանակի «Տարվա երգ» անվանակարգում՝ Թեյլորի համար դառնալով այդ անվանակարգում չորրորդ առաջադրումը «You Belong with Me» (2010), «Shake It Off» (2015) և «Blank Space» (2016) երգերից հետո։ Երաժշտական ​​տեսահոլովակի վրա աշխատելու համար Kurt Gefke-ն առաջադրվել է Annual Excellence in Production Design Awards Art Directors Guild 24-րդ մրցանակի «Short Format: Web Series, Music Video or Commercial» անվանակարգում ։
Կոմերցիոն հաջողություն
«Lover» սինգլը 2019 թվականի օգոստոսի 31-ին կատարել է նորամուտն ամերիկյան Billboard Hot 100 հիթ-շքերթում՝ դառնալով վիֆթի 44-րդ հիթը լավագույն քսան երգերի շարքում (top-20), ինչը նրան թույլ է տվել այց ցուցանիշով հասնել Մադոննային (ռեկորդ երգչուհու համար)։ Միաժամանակ սինգլը գլխավորել է Digital Song Sales թվային հիթ-շքերթը (35 000 օրինակի վաճառքով)՝ դառնալով այնտեղ 18-րդ չարթփոփերը (ռեկորդ, երկրորդ տեղում Ռիհաննան է առաջին հորիզոնականն զբաղեցրած 14 սինգլներով) ։ Մեկ շաբաթ անց՝ Lover ալբոմի թողարկումից անմիջապես հետո, երգն զբաղեցրել է 10-րդ հորիզոնականը (հիթ-շքերթում ընդգրկվել է սեպտեմբերի 7-ից)։ «Lover» սինգլը դարձել է Թեյլոր Սվիֆթի 25-րդ հիթը Hot 100 լավագույն տասնյակում (top 10)՝ Էլվիս Փրեսլիի հետ կիսելով 10-րդ հորիզոնականն այց ցուցանիշով և զիջելով միայն առաջատաներին՝ Մադոննա, 38, Դրեյք, 35, The Beatles, 34, Ռիհաննա, 31, Մայքլ Ջեքսոն, 30, Մրայա Քերի, 28, Սթիվի Ուանդեր, 28, Ջանեթ Ջեքսոն, 27, Էլթոն Ջոն, 27 ։
Եվրոպայում երգը հիթ-շքերթներում նորամուտը կատարել է հետևյալ հորիզոնականները՝ № 84 (Գերմանիա), 14 (Իռլանդիա) , 12 (Շոտլանդիա) , 74 (Շվեդիա), 81 (Շվեյցարիա), 23 (UK Singles Chart)  ։ Առաջին շաբաթում մեծ հաջողություններ է ունեցել Օվկիանիայի երկրներում՝ 15-րդ հորիզոնական (Ավստրալիա, Նոր Զելանդիա)  ։
Երաժշտական տեսահոլովակ
Օգոստոսի 15-ին Թեյլոր Սվիֆթը սոցիալական մեդիայում հայտարարել է, որ «Lover» երգի տեսահոլովակը ցուցադրվելու է համերգի ժամանակ՝ Q&A-սեսիայի ընթացքում YouTube ալիքով օգոստոսին՝ ալբոմի թողարկումից մեկ օր առաջ ։ Լիրիկական տեսահոլովակը թողարկվել է 2019 թվականի օգոստոսի 16-ին Թեյլոր Սվիֆթի YouTube-ալիքում երգի պրեմիերայի հետ միաժամանակ ։ Հոլովակում երգի տեքստին զուհահեռ ցուցադրվում են Սվիֆթի ընտանեկան տեսանյութեր ։
Պաշտոնական երաժշտական տեսահոլովակը թողարկվել է օգոստոսի 23-ին։ Այն նկարահանել է Սվիֆթը ռեժիսոր Drew Kirsch-ի հետ, որն աշխատել է երգչուհու «You Need to Calm Down» տեսահոլովակի վրա։ Տեսահոլովակի գործողություններ սկսվում են Սուրբ ծննդին, երբ փոքրիկ աղջիկը նվել է ստանում ապակե գունդ, որի մեջ փոքրիկ տնակ կա։ Այնուհետև գործողությունները տեղափոխվում են ապակե գնդի աշխարհ՝ ներկայացնելով Սվիֆթի ու նրա սիրելիի պատմությունը, որին մարմնավորել է պարող Քրիստիան Օուենսը (Christian Owens)։ Տեսախցիկը տեղափոխվում է սենյակից սենյակ, որոնցից յուրաքանչյուրն ունի իր գունային սխեման ու սյուժետային գիծը։ Կանաչ սենյակում Սվիֆթը, որի մազերի ծայրերը ներկված են, թմբուկ է նվագում, դեղին սենյակում երկուսով սեղանի խաղ են խաղում Սվիֆթի կատվի՝ Բենջամին Բատոնի հետ, երկնագույն սենյակում կա մեծ ակվարիում և ձեղնահարկ, որտեղ զույգն ընկնում է հիշողությունների գիրկըէ դիտելով ընտանեկան տեսանյութ՝ այն նույն տեսաերիզը, որ ընդգրկված է լիրիկական տեսահոլովակում։ Սվիֆթն ու Օուենսը պարում են իրենց հարաբերությունների անկումների ու վերելքների միջով, նրանց զգացմունքները հաճախ համապատասխանում են սենյակների գույներին։ Տեսահոլովակի վերջում գործողությունները վերադառնում են ապակե գնդից դուրս և ցուցադրվում է, որ փոքրիկ աղջիկը զույգի դուստրն է ։
Պարող Քրիստիան Օուենսը տեսահոլովակում նկարահանվելուց առաջ Թեյլոր Սվիֆթի պարային խմբի կազմում ելույթ է ունեցել նրա The 1989 World Tour (2015) և Reputation Stadium Tour (2018) համերգային շրջագայությունների ժամանակ ։ Օուենսի դերի մասին հայտարարվել է YouTube-ով Lover’s Lounge ուղիղ եթերի ժամանակ, որը նախորդել է տեսահոլովակի թողարկմանը։ Այդ ժամանալ Թեյլոր Սվիֆթը նրան կոչել է իր ճանաչած «ամենատաղանդավոր մարդկանից մեկը» ։
Համերգային կատարումներ
Թեյլոր Սվիֆթը «Lover» երգն առաջին անգամ կատարել է որպես մեդլիի մաս «You Need to Calm Down» երգի հետ MTV Video Music Awards մրցանակաբաշխության ժամանակ, որ անցկացվել է 2019 թվականի օգոստոսի 26-ին. նա նվագել է վարդագույն կիթառ՝ շրջապատված լապտերների երկնագույն ճառագայթներով ու կախված լուսնով ։ Սեպտեմբերի 2-ին Սվիֆթը երգը կատարել է BBC Radio 1 Live Lounge-ում, իսկ սեպտեմբերի 9-ին՝ City of Lover համերգում (Փարիզ, Ֆրանսիա) ։ Հոկտեմբերի 5-ին նա կատարել է դաշնամուրային կրճատված տարբերակը Saturday Night Live-ում ։ 2019 թվականի նոյեմբերի 10-ին Սվիֆթը կատարել է «ME!», «Lover» (Piano Acoustic), «You Need To Calm Down» երգերը TMall 11/11 Shopping Festival փառատոնում՝ չորս տարվա մեջ առաջին անգամ լինելով Չինաստանում ։
Քավեր և ռեմիքս տարբերակներ
2019 թվականի օգոստոսի 19-ին քանթրի երգչուհի Քիթ Ուրբանը կատարել է «Lover» երգը Washington State Fair համերգի ժամանակ ։
2019 թվականի նոյեմբերի 13-ին թողարկվել է «Lover» երգի ռեմիքս տարբերակը կանադացի երգիչ Շոն Մենդեսի վոկալային մասնակցութամբ և գործիքային հատվածի վերաձայնագրված տարբերակով ։
Ձայնագրության մասնակիցներ
Tidal-ի տվյալներով
Արտաքին հղումներ
Կատեգորիա:Թեյլոր Սվիֆթի երգեր Կատեգորիա:Սենտիմենտալ սիրային երգեր
Ալ-Կուսեյրի շրջան
Վարչական կենտրոնն է Ալ-Կուսեյր քաղաքը։ 2004 թվականի մարդահամարի տվյալներով շրջանն ունի 107,470 բնակչություն ։ Տարածքը կազմում է 598.80 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Կուսեյրի գավառ
Համադասություն
Համադասություն, քերականորեն իրար համազոր բաղադրիչների հարաբերությունը շարահյուսական կառույցներում՝ պարզ, բարդ և այլ նախադասություններում։ Համադասությունը, որպես շարահյուսական հարաբերության տեսակ, արտահայտվում է համադասական շաղկապներով ու շարահարությամբ։ Պարզ նախադասության մեջ համադասության արտահայտություն է, երբ բազմակի անդամները քերականական նույն կապի մեջ են գտնվում նախադասության միևնույն անդամի հետ։ Բարդ նախադասության մեջ համադասությունը քերականական ինքնուրույն կարգ է և ունի տարբեր դրսևորումներ՝ միավորական (երբ ու այլ շաղկապներով), ներհակական (բայց և այլ շաղկապներով), տրոհական (կամ և այլ շաղկապներով), հավելական (նաև և այլ շաղկապներով)։
Կատեգորիա:Հայոց լեզու
Լետինո
Լետինո (Letino), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 783 մարդ։ Բնակչության խտություն կազմում է 25 մարդ/կմ²։ Զբաղեցնում է 31 կմ² մակերես տարածք։ Փոստային ինդեքս՝ 81010, հեռախոսային կոդ՝ 00823։
Արտաքին հղումներ
Կատեգորիա:Իտալիայի բնակավայրեր
Ֆերնանդա Պիվանո
Ֆերնանդա Պիվանո (Fernanda Pivano, ), իտալացի գրող, լրագրող, թարգմանիչ և քննադատ։
Վաղ կյանք
Ծնվել է Ջենովայում, 1917 թվականին։ Պատանեկության տարիներին տեղափոխվել է Թուրին, որտեղ հաճախել է Մասսիմո Դ'Աձելիո լիցեյը։ 1941 թվականին նա գիտությունների դոկտորի կոչում  է ստացել` թեզ գրելով Հերման Մելվիլի Մոբի Դիք կամ ճերմակ կետաձուկը ստեղծագործության վերաբերյալ, ինչը նրան Հռոմում Ամերիկյան ուսումնասիրությունների կենտրոնի մրցանակի է արժանացրել։ 1943 թվականին նրա թարգմանությունների առաջին ժողովածուն՝ Էդգար Լի Մասաթերսի ,,Սփուն գետի անթոլոգիան,,  հրատարակվել է Ջուլիո Էինաուդի հրատարակչության կողմից։ Նույն տարում նա  ստացել է փիլիսոփայության ֆակուլտետի շրջանավարտի դիպլոմ։
Կարիերա
1948 թվականին Պիվանոն հանդիպել է Էռնեստ Հեմինգուեյին, նրանց միջև սկիզբ է առել  մասնագիտական համագործակցություն և ընկերություն։ Հաջորդ տարի Առնոլդո Մոնդադորի հրատարակչատունը հրատարակել է Հրաժեշտ զենքին գրքի նրա թարգմանությունը։
Առաջին անգամ ԱՄՆ մեկնել է 1956 թվականին։ Իր մասնագիտական գործունեության ընթացքում նա Իտալիայում ներկայացրել ու տարածել է ամերիկացի այնպիսի հանրաճանաչ գրողների գործեր, ինչպիսիք են Ֆրենսիս Սքոթ Ֆիցջերալդը, Դորոթի Փարքերը և Վիլյամ Ֆոլքները ։
Պիվանոն հետաքրքրված էր նաև աֆրո-ամերիկյան մշակույթով. հրատարակել է Ռիչարդ Ռայթի գրքերի իտալերեն մի շարք տարբերակներ։
1980 և 1984 թվականներին Պիվանոն հարցազրույց է վերցրել Չարլզ Բուկովսկուց վերջինիս տանը՝ Սան Պեդրոյում, Կալիֆորնիայում։ Այս հարցազրույցները հիմք են դարձել նրա «Չարլզ Բուկովսկի, աստվածների հետ ծիծաղողը» գրքի համար, որն առաջին անգամ հրատարակվել է 2000 թվականին, ԱՄՆ-ում։
2001 թվականի ամռանը նա ճամփորդել է Միացյալ Նահանգներ` նկարահանելու A Farewell to Beat ֆիլմը` ըստ Անդրեա Բեմփենսանթի սցենարի։
Պիվանոն գրել է նաև փոփ երաժշտության մասին և եղել է Ֆաբրիցիո դե Անդրեի և Բոբ Դիլանի երկրպագուն։
Մահ
Ֆերնանդա Պիվանոն մահացել է 92 տարեկանում, 2009 թվականի օգոստոսի 18-ին ։ Թաղումը տեղի է ունեցել օգոստոսի 21-ին, Ջենովայում։ Դիակիզումից հետո նա թաղվել է Ջենովայի Ստագլիենո գերեզմանատանը։
Ժառանգություն
2010 թվականին Բոմպիանին տպագրել է Օրագիր/2 աշխատությունը, որը պատմում է Պիվանոյի կյանքի երկրորդ փուլի մասին (1974-2009)։
Արտաքին հղումներ
Կատեգորիա:Իտալացի կին գրողներ Կատեգորիա:Իտալացի լրագրողներ Կատեգորիա:Իտալացի թարգմանիչներ Կատեգորիա:20-րդ դարի թարգմանիչներ Կատեգորիա:Իտալացի կին վիպասաններ
Ֆլամանդական շահ (կուսակցություն)
Ֆլամանդական շահ (Vlaams Belang), Բելգիայի ծայրահեղ աջ կուսակցություն, որը հանդես է գալիս Ֆլանդրիայի անկախության, էմիգրացիայի սահմանափակման, ինչպես նաև «ֆլամանդական ավանդական արժեքների» պահպանման համար։ Գործում է Բելգիայի ֆլամանդական մասում։ Մինչև 2004 թվականի վերջ կուսակցությունը կոչվում էր «Ֆլամանդական բլոկ», կուսակցության նախագահ՝ Բրյունո Վալկենիրս է ։
Պատմություն
Կուսակցությունը ձևավորվել է 1979 թվականին Ֆլամանդական ժողովրդական կուսակցությունից և Ֆլամանդական ազգային կուսակցությունից։ Հիմնադիր նախագահը Կարլ Դիլլենն (1925—2007) էր։ Կուսակցությունը ձգտում է Բելգիայի հոլանդախոս շրջանների անկախությանը, ինչպես նաև Ֆլանդրիայի մշակութային արժեքների պաշտպանությանը։ 1990-ական թվականներին կուսակցությունը մեծ հաջողությունների հասավ ընտրությունների ժամանակ, մասնավորապես Անտվերպենում։ Կուսակցությունը համագործակցում է Ֆրանսիայի Ազգային ճակատ կուսակցության և Գերմանիայի հանրապետական կուսակցության հետ։ 2004 թվականի նոյեմբերի 9-ին Բելգիայի բողոքարկման դատարանը մեղադրեց Ֆլամանդական շահ կուսակցությանն էմիգրանտների խտրականության մեջ։ 2004 թվականին նոյեմբերի 14-ին կուսակցությունը վերանայեց իր ծրագիրը։
Ալ-Հոզի շրջան
Ալ-Հոզի շրջան (ناحية الحوز) Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում, որը հանդիսանում է Ալ-Կուսեյրի գավառի 2 շրջաններից մեկը։ Վարչական կենտրոնն է Ալ-Հոզ քաղաքը։
Կատեգորիա:Սիրիայի շրջաններ Կատեգորիա:Ալ-Կուսեյրի գավառ
Լեյլա Ադամյան
Լեյլա Վլադիմիրի Ադամյան, հայ մանկաբարձ-գինեկոլոգ, մանկավարժ։ Բժշկական գիտությունների դոկտոր, պրոֆեսոր, ՌԴ ԲԳԱ անդամ (2004), (թղթակից անդամ 1999 թվականից)։ ՌԴ գիտության վաստակավոր գործիչ (2002)։ Վ․Ի․ Կուլակովի անվան Մանկաբարձության, գինեկոլոգիայի և պերինատոլոգիայի գիտական կենտրոնի օպերատիվ գինեկոլոգիայի բաժնի վարիչ։ Ռուսաստանի գիտությունների ակադեմիայի ակադեմիկոս (2013)։
Կենսագրություն
Լեյլա Ադամյանը ծնվել է Թբիլիսիում Վաղո (Վլադիմիր) Խաչատուրովիչի (1925) և Երանուհի Սարգիսի Սահակյանի (1925) ընտանիքում։ 1972 թվականին ավարտել է Մոսկվայի առաջին բժշկական ինստիտուտը, այնուհետև սովորել է ԽՍՀՄ Առողջապահության նախարարության Գինեկոլոգիայի և մանկաբարձության համամիութենական գիտահետազոտական ինստիտուտի ասպիրանտուրայում։ 1977 թվականից աշխատում է ՌԴ ԲԳԱ մանկաբարձության, գինեկոլոգիայի և պերինատոլոգիայի գիտական կենտրոնում, 1977-1980 թվականներին եղել է կրտսեր գիտաշխատող, 1980-1989 թվականներին՝ ավագ գիտաշխատող, 1989 թվականից՝ վիրահատական գինեկոլոգիայի բաժանմունքի վարիչ, 2002 թվականին Մոսկվայի պետական բժշկական ստոմատոլոգիական ինստիտուտի հետդիպլոմային կրթության ֆակուլտետում հիմնադրել ու ղեկավարում է վերարտադրողական բժշկության և վիրաբուժության ամբիոնը։
Կոնքի օրգանների վիրաբույժների ընկերության պատվավոր, Գինեկոլոգիական, ընդերադիտման միջազգային դաշնության և եվրոպական ընկերակցության նախագահությունների անդամ, Ամերիկյան լապարոսկոպիստների, էնդոմետրիոզի ռուսաստանյան ընկերակցությունների նախագահ, Ռուսաստանի գինեկոլոգ-ընդերոդիտողների ազգային ընկերակցության փոխնախագահ ։
Ստեղծագործություններ և ճանաչում
Աշխատանքները վերաբերում են էնդոմետրիոզի, սեռական օրգանների զարգացման արատների, բարորակ ուռուցքների ու գերաճական շարժընթացների ընդերադիտական պլաստիկ-վերակառուցողական վիրահատությունների տեխնիկայի կատարելագործմանը։ Մշակել և ներդրել է էնդոմետրիոզի նախավիրահատական հետազոտման համակարգչային շերտագրական, վիրաբուժական և հորմոնային եղանակներ։
Հեղինակ է ուսումնա-մեթոդական ձեռնարկների և գյուտերի։
Ընտանիք
Ամուսնացել է վիրաբույժ Առնոլդ Արամի Ադամյանի (1935-2012) հետ։ Ունի երկու դուստր՝ Ասյա Առնոլդի Ստեփանյան (1970) և Ագնեսա Առնոլդի Օսիպովա (1971), երկուսն էլ մանկաբարձներ են։ Ունի 5 թոռ՝ Միխայիլ, Եկատիրինա, Լեյլա, Էդուարդ, Նատաշա։
Արտաքին հղումներ
Կատեգորիա:Ռուսահայ բժիշկներ Կատեգորիա:Բժշկական գիտությունների դոկտորներ Կատեգորիա:Ռուսահայ պրոֆեսորներ Կատեգորիա:ՌԴ գիտության վաստակավոր գործիչներ Կատեգորիա:Ռուսահայ մանկաբարձներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Հայ բժշկուհիներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ Կատեգորիա:Ռուս կին գիտնականներ Կատեգորիա:Հայ մանկավարժներ Կատեգորիա:Ռուսաստանի գիտությունների ակադեմիայի անդամներ
Համադրական լեզուներ
Համադրական լեզուներ, լեզուների տիպաբանական խումբ, որտեղ գերակշռում են քերականական իմաստների արտահայտման համադրական ձևերը, այսինքն՝ վերլուծականության և բազմահամադրականության համեմատությամբ համադրականության տոկոսը զգալիորեն բարձր է (զուտ համադրական և զուտ վերլուծական լեզուներ չկան)։ Համադրական լեզուներն են ուգրա-ֆիննական, սեմական, թյուրքական, հին հնդեվրոպական և այլ լեզուներ։ Լեզուների դասակարգումը համադրական և վերլուծական տիպերի առաջարկել է Ա. Շլեգելը՝ թեքական լեզուների համար, բայց հետագայում Ա. Շլայխերը համադրական է համարել նաև կցական լեզուները։ Լեզուների վերլուծական, համադրական և բազմահամադրական տիպերի առանձնացումը շարահյուսական դասակարգում է և չի նույնանում լեզուների ձևաբանական դասակարգման հետ։ Համադրական լեզուներում բառի մեջ մտնող ձևույթները միանում են գերազանցապես ձուլմամբ (սերտաճմամբ), կցմամբ են։
Կատեգորիա:Լեզուներ
Չիփս
Չիփս (chips, chip բառից՝ բարակ կտոր), խորտիկ, որն իրենից ներկայացնում է կարտոֆիլի բարակ կտորներ (բրիտանական անգլերենով chips - ֆրի կարտոֆիլ)։ Հազվադեպ պատրաստված է լինում այլ արմատապտուղներից և տարբեր պտուղներից։ Բարակ կտորները, որպես կանոն, յուղի մեջ տապակած են լինում(ֆրիտյուրնիցայում)։ Որպես խորտիք հաճախ մատուցվում է գարեջրի հետ։ Չիպսի հետ հաճախ մատուցում են դիպ - խտացրած սոուս, որի մեջ թաթախվում են չիպսերը։
Կարտոֆիլից պատրաստված պյուրեի բարակ չորացրած շերտից պատրաստված չիփսերն անվանում են կարտոֆիլային վաֆլի։
Արևմտյան երկրներում կարտոֆիլե չիպսերը խորտիքների և կիսաֆաբրիկատների շուկայի գերակշռող մասն են կազմում։ 2005 թվականին կարտոֆիլե չիպսերի համաշխարհային շուկան կազմում էր 16,49 մլրդ դոլլար։ 2017 թվականին այդ ցուցանիշը կազմեց վաճառվող խորտիքների ամբողջ ծավալի 35,5 %-ը ։
Պատմություն
Համարվում է, որ չիփսը պատահաբար մտածեց Ջորջ Կրամը (Ջորջ «Սպեկ» Կրամը ծնվել է 1822 թվականին Նյու-Յորք նահանգի Սարատոգա-Լեյք քաղաքում։ Հայրը աֆրոամերիկացի էր, մայրը՝ հնդկուհի, գուրոնների ցեղից։ Սպեկը վերցրել է Կրամ ազգանունը), 1853 թվականի օգոստոսի 24-ին Սարատոգա-Սփրինգս նավահանգստում (ԱՄՆ), Moon’s Lake Lodge հյուրանոցում, որպես շեֆ-խոհարար աշխատելու ընթացքում ։ Ըստ լեգենդի, Moon’s Lake Lodge հյուրանոցի ռեստորանում կարտոֆիլ ֆրին ֆիրմային բաղադրատոմսերից մեկն էր։ Մի անգամ ընթրելիս երկաթուղային մագնատ՝ Կորնելիուս Վանդերբիլտը տապակած կարտոֆիլը հետ դարձրեց խոհանոց, ասելով, որ կարտոֆիլը «չափազանց հաստ է»։ Շեֆ-խոհարար Կրամը որոշեց կատակ անել մագնատի հետ՝ կտրելով կարտոֆիլը բառացիորեն թղթի հաստությամբ և տապակելով այն։ Արդյունքում ուտեստը գոհացրեց մագնատին և նրա ընկերներին։
Բաղադրատոմսը անվանեցին «Սարատոգա չիփս»։ Որոշ ժամանակ անց չիփսը դարձավ ռեստորանի ամենահայտնի ֆիրմային բաղադրատոմսը։
1895 թվականին Ուիլիամ Տեպպենդոնը սկսեց չիպսի փոքրածավալ արտադրանքը՝ սկզբում սեփական խոհանոցում, ավելի ուշ իր կառուցած գործարանում։ Մատակարարումն տեղի էր ունենում Կլիվլենդում։ Ավելի ուշ Լաուրա Սկադդերը առաջարկեց օգտագործել կախազարդ թուղթը, որպես փաթեթավորում։ Այդպես հայտնվեց «չիպսի փաթեթավորման» կոնցեպտը։ 1932 թվականին Հերման Լեյը Թենեսի նահանգում՝ Նեշվիլլում, ստեղծեց Lay's ապրանքանիշը, որը չիպսի առաջին ազգային բրենդն էր, որը մինչև այսոր գոյություն ունեցող ապրանքանիշ է։
Վնաս առողջությանը
Չիփսի բաղադրության մեջ կան տրանսճարպեր, որոնց համամասնությունը կարող է կազմել 30-60 %։ Դրանք խախտում են մարդու իմունիտետը, բարձրացնում են շաքարախտի, օնկոլոգիական հիվանդությունների զարգացման ռիսկը, նվազեցնում են տեստոստերոնի քանակը, խախտում են ցիտոքրոմ ց-օքսիդազների՝ գլխավոր ֆերմենտի աշխատանքը, որոնք վնասազերծում են կանցերոգենային և այլ դեղամիջոցների տոկսիններ։ Ըստ British Medical Journal (№ 11, 1998)-ի՝ անգլիացի գիտնականների 14 տարվա հետազոտությունների արդյունքում պարղվեց, որ մահացության աստիճանը՝ սրտի իշեմիկ հիվանդությունից և իմունային ինֆարկտներից ավելի բարձր է այն մարդկանց մոտ, ովքեր սիրում են ճարպային թթուների տրանս-իզոմներ պարունակող արտադրանք, ինչպես նաև պարզվեց, որ կրծքի քաղցկեղը նման մարդկանց մոտ 40 %-ով ավելի հաճախ է հանդիպում ։
Շվիկի ու թռչնակի մասին
«Շվիկի ու թռչնակի մասին» («Про дудочку и птичку»), նկարված մուլտֆիլմ՝ ստեղծված 1977 թվականին «Սոյուզմուլտֆիլմ» կինոստուդիայի կողմից ։
Չիփս
Վնաս առողջությանը
Ինչպես նաև չիպսում պարունակվում է ակրիլամիդ (2-պրոպենկամիդ), որն ենթարկվում է ջերմային վերամշակման (օրինակ տապակած կարտոֆիլ, հաց), բայց ոչ տապակման ընթացքում։ Այդ թունավոր նյութը, որը հիմնականում կործանում է նյարդային համակարգը, լյարդը և երիկամները, հնարավոր կանցերոգեն է, փոշու տեսքով, որը կարող է բերել նյարդային համակարգի խանգարմանը (քրտնում, վերջույթների թուլացում, քաշի կարուստ, ռեգեներացիան և վերականգնումը տևում է 2-ից մինչև 12 ամիս) ։
Շվիկի ու թռչնակի մասին
Երկու ուրախ պատմություն է փոքրերի մասին ու փոքրերի համար՝ «Բադիկն ու շվիկը» (ըստ Եկատերինա Կարգանովայի բանաստեղծության) և «Թռչնակի մասին» (ըստ Օվսեյ Դրիզի բանաստեղծության)։
Չիփս
Ծանոթագրություններ
Կատեգորիա:Ամերիկյան խոհանոց Կատեգորիա:Արագ սնունդ Կատեգորիա:Նախուտեստներ Կատեգորիա:Կարտոֆիլով ուտեստներ Կատեգորիա:Բրիտանական հայտնագործություններ Կատեգորիա:Բրիտանական խոհանոց Կատեգորիա:Ամերիկյան հայտնագործություններ
Շվիկի ու թռչնակի մասին
Սյուժե
Մուլտֆիլմը կազմված է երկու պատմությունից, որոնք կապված չեն միմյանց հետ ու ստեղծվել են մանկագիրների բանաստեղծությունների հիման վրա։
Բադիկն ու շվիկը
Մուլտֆիլմի առաջին մասում մենք ծանոթանում ենք փոքրիկ կամակոր բադիկի հետ, որին մայրիկը, նրա իսկ խնդրանքով, շվիկ է նվիրում։ Նվերը փոքրիկին այնքան է դուր գալիս, որ նա դրանից պարզապես չի բաժանվում։ Քանի որ կամակոր բադիկն այքան էլ լավ երաժիշտ չէր, շրջապատի բոլոր կենդանիները զգում են այդպիսի նվերի հետևանքները։ Վերջում հարևանները բողոքում են մայր բադին, բայց վերջինս, փոքրիկին նախատելու փոխարեն, շվիկի փոխարեն թմբուկ է նվիրում։
Թողարկում DVD-ով
Մուլտֆիլմը DVD-ով բազմիցս թողարկվել է մուլտֆիլմերի հավաքածուներում՝ «Թռչուններ», Սոյուզմուլտֆիլմ, տեղայնացնող՝ «Союз», սկավառակում ընդգրկված մուլտֆիլմեր՝ «Պինգվիններ» («Пингвины», 1968), «Երեք պինգվին» («Три пингвина», 1961), «Խածկտիկ» («Снегирь», 1983), «Սա ի՞նչ թռչուն է» («Это что за птица?», 1955), «Բազեի երգը» («Песня о соколе», 1967), «Շվիկի ու թռչնակի մասին» («Про дудочку и птичку», 1977), «Կամ թռչուն է, կամ էլ գազան» («То ли птица, то ли зверь», 1984), «Սիրահարկոտ ագռավը» («Влюбчивая ворона», 1988), «Աքաղաղն ու ներկերը» («Петух и краски», 1964):
Արքունական պալատի և նահանգական գանձատան շենք
Արքունական պալատի և նահանգական գանձատան շենք, շենք-հուշարձան Երևանի Կենտրոն վարչական շրջանում՝ Նալբանդյան 48 հասցեում։ Ներառված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում՝ որպես հանրապետական նշանակության հուշարձան։
Պատմություն
1901-1917 թթ շենքում տեղակայված է եղել Երևանի նահանգի գանձապետական պալատն ու գանձատունը։
19-րդ դարի երկրորդ կեսից Ռուսական կայսրության նահանգային կառավարման համակարգում մեծ դեր է ունեցել գանձապետական պալատն ու դրան կից գործող գանձատունը։ Գանձապետական պալատը ղեկավարում և վերահսկում էր նահանգի ողջ դրամաշրջանառությունը, իսկ այդ պալատները կայսերական ֆինանսների նախարարության ստորաբաժանումներն էին ։
Այդ տարիներին շենքում գործել է նաև Հայաստանի Հանրապետության Մինիստրների խորհուրդը։ Այդտեղ են աշխատել Հայաստանի առաջին Հանրապետության վարչապետներ Հովհաննես Քաջազնունին, Ալեքսանդր Խատիսյանը, Համազասպ Օհանջանյանն ու Սիմոն Վրացյանը, արտգործնախարար Սիրական Տիգրանյանը, ներքին գործերի նախարար Արամ Մանուկյանը և այլք։
Հայաստանի խորհրդայնացումից հետո շենքում է գտնվել Հայաստանի ռազմահեղափոխական կոմիտեն և Հայաստանի ժողովրդական կոմիսարների խորհուրդը՝ Սարգիս Կասյանի ու Ալեքսանդր Մյասնիկյանի գլխավորությամբ։
Այնուհետև շենքում գործել է հիվանդանոց, իսկ հետո՝ տարբեր հիմնարկ-ձեռնարկություններ։ Ավելի ուշ այդտեղ երկար տարիներ տեղակայված է եղել գյուղատնտեսության նախարարությունը։ Ներկայումս շենքում տեղակայված է ՎՏԲ բանկն ու Հայբիզնեսբանկի գլխավոր մասնաշենքը։
1970-ականների սկզբներից շենքի նկուղային հարկաբաժնում սկսեց գործել հանրահայտ «Գինետունը», որը երևանցիների ամենասիրված ժամանցի վայրերից մեկն էր։ Պանդոկի նախագծման և ներքին հարդարման աշխատանքներն իրականացրել են ճարտարապետ Ստեփան Սարգսյանն ու քանդակագործ Բենիկ Խաչատրյանը։ Հին կամարներով այդ նկուղային հարկը ձևավորված էր կարպետներով, կարասներով, ծառի հաստ բներից պատրաստված նստարաններով ու սեղաններով։ Պատերին կային ազգային ոճով գեղարվեստական պատկերներ, իսկ ուտեստը մատուցվում էր կավե ամաններով։
1987-1988 թթ. շենքը վերակառուցվել է, ավելացել է նոր մասնաշենք։
Արքունական պալատի և նահանգական գանձատան շենքը նախկինում ներառված չի եղել 1983 թ. հաստատված հուշարձանների ցանկում։
2004 թ., երբ Հայաստանի Հանրապետության կառավարության կողմից հաստատվեց պետության կողմից պահպանվող հուշարձանների ցանկը, շենքը ներառվեց Կենտրոն վարչական շրջանի պատմության և մշակույթի անշարժ հուշարձանների ցանկում։
2007 թ. «Ալոնժ» ՍՊԸ-ն ձեռք է բերել շենքը և հուշարձանի պահպանական պարտավորագիր կնքել Հուշարձանների պահպանության գործակալության հետ։ ՍՊԸ-ի կողմից պահպանվել են շենքի հատակագծային հորինվածքը և ուժեղացվել են հիմնական կրող պատերը։ Բանկերին տրամադրելու նպատակով վերականգնվել է շենքի սկզբնական՝ 1901 թ. գործառական նշանակությունը ։
Շենք
Շենքը երկհարկանի է՝ կառուցված սև տուֆից։ Կառուցվել է ռուսական կլասիցիզմի ոճով։
Ժամանակին շենքը բաղկացած է եղել ոչ միայն վարչական, այլև բնակելի հատվածից։ Շենքի հեղինակը՝ ճարտարապետ Վասիլի Միրզոյանը հասարակական շենքեր ու առանձնատներ նախագծելիս համադրում էր ռուսական կլասիցիզմն ու հայկական ճարտարապետության ավանդույթները, ինչը արտացոլվել է նաև գանձատան շենքի ճարտարապետության մեջ։
Վերանորոգման ժամանակ ավելացվել են նախկինում բացակայող ոճային պատշգամբները, որոնք եղել էին ի սկզբանե։
Առանձնակի շքեղությամբ է կառուցված երկու սյուներով զարդարված շքամուտնքը։
Հատկանշական է, որ շենքի ճակատային վերնամասում պահպանվել է ռուսերեն «МФ» տառերով գրությունը, որը կայսերական ֆինանսների նախարարության խորհրդանշանն է։
Ծանոթագրություններ
Կատեգորիա:Երևանի շենքեր և կառույցներ
Նիկոլայ Օլենկով
Նիկոլայ Վլադիմիրովիչ Օլենկով, ռուս ֆուտբոլիստ։ Պաշտպան ։
Ստավրապոլյան ֆուտբոլի սան։ Հայտնի է դարձել «Ռոտոր» ֆուտբոլային ակումբում, որտեղ անցկացրել է 13 մրցաշրջան։ «Ռոտորի» կազմում դարձել է 1997 թվականի Ռուսաստանի առաջնության արծաթե մեդալակիր, Ռուսաստանի երկրորդ դիվիզիոնի կրկնակի հաղթող, նաև Ռուսաստանի գավաթի առաջնությունում երկու անգամ դուրս է եկել կիսաեզրափակիչ։ ՈՒԵՖԱ-յի գավաթի առաջնությունում մասնակցել է 8 խաղի։ Հանդես է եկել Ռուսաստանի ֆուտբոլի երիտասարդական և ազգային հավաքականներում։ Ընդգրկած է ռուսական ֆուտբոլի 100 գվարդիականների ցուցակում ։
Կենսագրություն
Հայրը եղել է սպորտային հրահանգիչ և ֆուտբոլ է խաղացել շրջանի առաջնությունում՝ դարպասապահի դիրքում ։ Նա շատ էր ուզում, որ որդին քայլի իր հետքերով, և շատ փոքր տարիքից նրան տանում էր իր թիմի խաղերին՝ առաջացնելով սեր դեպի սպորտը, ֆուտբոլը ։
Մինչև 8 տարեկանը Նիկոլայը ունեցել է այլ ազգանուն՝ Օլեյնիկ, հետագայում նրա հայրը փոխել է ազգանունը՝ դարձնելով՝ Օլենկով ։
1983 թվականին ընտանիքը գյուղից տեղափոխվեց Ստավրապոլ, որտեղ հայրը Նիկոլային տարավ տեղի «Դինամո» ֆուտբոլային ակումբ , որտեղ նա մարզվեց 8 տարեկանից մինչև 13 տարեկանը՝ համատեղելով լողի և ձյուդոյի պարապմունքները ։ Ֆուտբոլիստի առաջին մարզիչը եղել է Վադիմ Բորիսովիչ Սոկոլովը ։
14 տարեկան հասակում ընդունվել է Ստավրապոլի օլիմպիական հերթափոխի ուսումնարանի գիշերօթիկ դպրոց, որտեղ նրա մարզիչը Նիկոլայ Շվիդկովն էր ։
Առաջին ակումբներ
1992 թվականին խաղացել է Աստրախանի «Աստրատեկսե» և «Բեշտաու» ֆուտբոլային ակումբներում։ 1993 թվականին խաղացել է «Նարտե» ակումբի կազմում, սակայն հետագայում անտեսվել է մարզիչների կողմից, որն էլ պատճառ է դարձել լքել ակումբը։ 1994 թվականին խաղացել է «Լոկոմոտիվ» ակումբում, որտեղ մեծ խաղային փորձ է ձեռք բերել, և մրցաշրջանի ավարտին հրավիվել ստավրոպոլյան «Դինամո» ակումբ ։
Այս չորս ակումբների կազմում Օլենկոն մասնակցել է 35 հանդիպման և դարձել է մեկ գոլի հեղինակ։
«Դինամո» (Ստավրապոլ)
«Դինամոյում» անցկացրեց երկու տարի՝ հանդես գալով և՛ թիմի երկրորդ, և՛ առաջին կազմում։ 1995 թվականին թիմի երկրորդ կազմում անցկացրեց 18 խաղ, 1996 թվականին՝ 9։ Հիմնականում կազմի խաղացող դարձել է 1996 թվականին։
Հիմնական կազմում մասնակցել է 29 խաղի, որոնցում ցույց տվեց իրեն որպես հեռանկարային ֆուտբոլիստ։
«Ռոտոր»
Ստավրապոլի ֆուտբոլի ֆեդերացիայի նախագահ Գենադի Տարանովը խորհուրդ տվեց Ռոտոր ակումբին ուշադրություն դարձնել երիտասարդ, տաղանդավոր ֆուտբոլիստին ։ Դեռևս 1995 թվականին՝ հանդես գալով Դինամոյում, Օլենկոն գրավեց վոլգոգրադյան ակումբի ուշադրությունը, սակայն հրավեր ստացավ կես տարի անց։
1996 թվականի ընթացքում վոլգոգրադյան ակումբը մեծ ուշադրություն դարձրեց Օլենկոյին։ Նրան հետևում էին Ալեքսանդր Նիկտինը, Յուրի Մարուշկին և Ռոխուս Շոխը։ Արդյունքում՝ 1996 թվականին, Օլենկոյի ցուցանիշերը բավարարեցին Ռոտորին, վերջինս հրավիրեց երիտասարդ պաշտպանին ։
Իր նորամուտը ակումբում տեղի է ունեցել 1997 թվականի ապրիլի 15-ին՝ Ռուսաստանի գավաթի առաջնությունում։ Բարձրագույն լիգայում դեբյուտը տոնել է 1997 թվականի մայիսի 24-ին՝ մոսկովյան Դինամոյի հետ խաղում, որտեղ խաղի ավարտից 4 րոպե առաջ փոխարնել է Դենիս Զուբկոյին։
Ռոտորում անցկացրել է կարիերայի լավագույն տրիները։ 1997 թվականի Ռուսաստանի առաջնությունում դարձել է արձաթե մեդալակիր։ Ռուսաստանի առաջնությունում անցկացրել է 200 հանդիպում, մասնակցել ՈՒԵՖԱ-ի առաջնությանը, եղել Ռուսաստանի երիտասարդական և ազգային հավաքականների ֆուտբոլիստ։
«Ռոստով»
Երբ «Ռոտորը» դուրս եկավ Պրեմիեր լիգայի առաջնությունից նրա տեղը զբաղեցրեց «Տոմ» ակումբը, որի մարզիչը Բորիս Ստուկալովն էր։ Նա հրավիրեց Օլենկովին իր թիմ ։ Օլենկովը «Տոմ» ակումբի կազմում անցկացրեց միայն նախամրցաշրջանային խաղերը և երբ հայտնի դարձավ որ նա ընտրվել թիմի հիմնական կազմում խաղալու համար, նրան զանգահարեցին և ասեցին, որը նրա փաստաթղթերը արդեն «Ռոստով» ֆուտբոլային ակումբում են, իսկ Տոմս նրա ոչ մի փաստաթուղթ չհասավ և նա սկսեց հանդես գալ Ռոստովի կազմում՝ անցկացնելով երկու մրցաշրջան՝ առաջինը գրեթե ամբողջությամբ, երկրորդ՝ միայն երկու հանդիպում առաջնությունում ։
«Էներգիա»
2008 թվականի մրցաշրջանի կեսին «Էներգիա» ֆուտբոլային ակումբը ղեկավարում էր Վլադիմիր Ֆայզուլին, այդ իսկ պատճառով Օլենկովը համաձայնեց պայմանագիր կապել ակումբի հետ ։ «Էներգիա» ակումբում ինչպես նաև «Սիբիրում», անցկացրեց մեկուկես տարի։ Ֆայզուլիի ակումբում ֆուտբոլիստը անցկացրեց 49 հանդիպում։
Վերադարձ «Ռոտոր»
2009 թվականին Վոլգոգրադում վերաբացվեց «Ռոտոր» ֆուտբոլային ակումբը։ 2010 թվականի մրցաշրջանում հավաքվեց նոր թիմ՝ «Վոլգոգրադ» ակումբի կազմի հիման վրա, որտեղ հրավիրվեց նաև Օլենկովը, որտեղ թիմի ավագի կարգավիճակով անցկացրեց երեք մրցաշրջան։ 2011/2012 մրցաշրջանում դարձել է երկրորդ դիվիզիոնի հաղթող և օգնել թիմին մասնակցելու ՖԱԼ-ի առաջնությանը։
Մրցաշրջանի ավարտին 38 ամյա Օլենկոյին առաջարկեցին լքել ակումբը՝ նորեկներ ընդունելու համար, ակումբը նրան փոխարեն առաջարկեց մնալ և աշխատել Ռոտոր ակումբի համակարգում, սակայն նա մերժեց և շարունակեց կարիերան ։
«Սևեր»
2013 թվականի հուլիսին նա տեղափոխվեց «Սևեր» ֆուտբոլային ակումբ, որտեղ գլխավոր մարզիչը Վալերի Եսիպովն էր, վերջինիս հետ Օլենկոն հանդես էր եկել Ռոտոր ակումբում ։ Պայմանագիրը ստորագրվել է մեկ տարի երկարաձգելու հնարավորությամբ՝ կողմերի փոխադարձ համաձայնությամբ ։
2013 թվականի հուլիսի 15-ին դեբյուտել է «Սևեր» ֆուտբոային ակումբ։ Առաջին խաղակեսի ավարտին ստացավ ծնկի խաչաձև կապանների պատռվածք և փոխարինվեց ։ Գարնանը վիրահատվել է սակայն ակումբը արդեն լուծարված էր ։
«Անապա»
Վերականգնողական երկար շրջանից հետո՝ 2015 թվականին, ֆուտբոլիստը սկսեց հանդես գալ Կրասնադարի «Անապա» ֆուտբոլային ակումբում։ Ակումբի կազմում դարձավ 6 գոլի հեղինակ և առաջնության հաղթող։ Մրցաշրջանի ավարտին ճանաչվել է լավագույն պաշպան և ընդգրկվել առաջնության խորհրդանշական հավաքականում ։ «Անապայի» կազմում նաև դարձել է Կրասնադարի առաջնության հաղթող ։
Վերադարձ «Ռոտոր», երկրորդ անգամ
2016 թվականի փետրվարին երկրորդ անգամ վերադարձավ «Ռոտոր» ։ 2015 թվականի մրցաշրջանում ցույց տված արդյունքով, ֆուտբոլային ակումբը իրավունք չստացավ մասնակցել երկրորդ դիվիզիոնի առաջնությանը։ Այդ ժամանակ Օլենկովը, թիմի հետ միասին, հանդես եկավ երրորդ դիվիզիոնում։ 2016/2017 թվականի մրցաշրջանում դարձավ երկրորդ դիվիզիոնի առաջնության կրկնակի հաղթող և թիմին օգնեց դուրս գալ և մասնակցել ՖՄԱ խաղերին։
«Ռոտորի» կազմում անցկացրեց 13 մրցաշրջան՝ մասնակցելով 328 խաղի՝ Ռուսաստանի առաջնությունում՝ 19 գոլ, 27 հանդիպում Ռուսաստանի գավաթի առաջնությունում (3 գոլ), 8 խաղ ՈՒԵՖԱ-ի գավաթի առաջնությունում, 4 խաղ Պրեմիեր Լիգայի առաջնությունում, 3 խաղ ՖՄԱ-ում և այլն։
Ազգային հավաքականում
1998 թվականին մասնակցել է Ռուսաստանի երիտասարդական հավաքականի ոչ պաշտոնական խաղերին՝ մրցելով այլ երկրների ազգային հավաքականների հետ։
Ռուսաստանի ազգային հավաքականում անցկացրել է երկու ընկերական հանդիպում ։ 2002 թվականին խաղի 70-րդ րոպեին փոխարինման է դուրս եել Շվեդիայի ազգային հավաքականի դեմ խաղում ։ 2004 թվականին ևս մեկ անգամ մասնակցություն ունեցավ ոչ պաշտոնական խաղի, որտեղ Ճապոնիայի օլիմպիական հավաքականի դեմ խաղում անցկացրեց ամբողջ՝ 90 րոպեները ։
Դիրք և ոճ
Մանկության տարիներին խաղացել է տարբեր դիրքերում։ Երիտասարդական ակումբի մարզիչները հաճախ նրան վստահում էին կիսապաշտպանությունը։ Հայրը և ավագ եղբայրը խորհուրդ էին տալիս խաղալ որպես դարպասապահ, քանի որ Օլենկովը ուներ հզոր ռեակցիա, լավ ցատկ, ֆիզիկական բավարար տվյալներ՝ բարձր հասակ, լավ մեկնարկային արագություն ։
Իր բարձր հասակի շնորհիվ Օլենկովը փայլում էր երկրորդ հարկում՝ տուգանայինների, անկյունայինների և այլնի ժամանակ, նույնիսկ դարձել է գոլի հեղինակ ։ Նաև պետք է ընդգծել նրա կարգապահությունը։ Իր ամբողջ կարիերայում նա ստացել է մի քանի կարմիր քարտ։
Ազգային հավաքականում
Արդյունք։ 2 Խաղ / 0 գոլ; 0 հաղթանակ, 2 ոչ-ոքի, 0 պարտություն.
Անձնական կյանք
Ամուսնացել է 2000 թվականի նոյեմբերին։ Կինը՝ Օլգան, արմատներով Վոլգոգրադից է ։ Ունի 1 որդի՝ Դենիսը, ծնվել է 2005 թվականին ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ռուսաստանի հավաքականի ֆուտբոլիստներ Կատեգորիա:Ռոստովի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Նիսան մարզադաշտ
Նիսան (日産スタジアム), հայտնի է նաև որպես Յոկոհամայի միջազգային մարզադաշտ, գտնվում է Ճապոնիայի Յոկոհամա քաղաքում, կառուցվել է 1998 թվականին։ Հանդիսանում է Ճապոնիայի ամենաընդարձակ մարզադաշտերից մեկը, նախատեսված է 73 237 ։ Հանդիսանում է նաև «Յոկոհամա Ֆ. Մարինոս» ֆուտբոլային ակումբի մրցասպարեզը։
Հանդիսանում էր 2002 թվականի ֆուտբոլի աշխարհի առաջնության, մասնակցել է եզրափակիչ փուլի չորս մրցաշարերին, ներառյալ հունիսի 30-ին Բրազիլիայում հավաքականների միջև տեղի ունեցած եզրափակիչ մրցաշարին (2:0)։ 2001 թվականին եղել է կոնֆեդերացիաների Գավաթի եզրափակիչ մենամարտի անցկացման վայրը, որում Ֆրանսիայի հավաքականը հաղթեց Ճապոնիային 1:0 հաշվով։
2001-2004 թվականներին եղել է Միջմայրցամաքային գավաթի անցկացման խաղերի վայրը։ 2005-2008 թվականներին եղել է Ֆուտբոլի աշխարհի ակումբային առաջնության եզրափակիչ մենամարտերի անցկացման վայր։
Արտաքին հղումներ
Կատեգորիա:Կանտո տարածաշրջան Կատեգորիա:Օլիմպիական մարզադաշտեր Կատեգորիա:Մարզադաշտեր Ճապոնիայում
Ստեփան Շահումյան (կտավ, Ջիոտտո)
«Ստեփան Շահումյան», ՀԽՍՀ վաստակավոր նկարիչ Ջիոտտոյի` Գևորգ Գրիգորյանի 1926 թվականին ստեղծած կտավը։ Ցուցադրվում է Հայաստանի ազգային պատկերասրահի մասնաճյուղ Գևորգ Գրիգորյանի (Ջիոտտո) արվեստանոց-թանգարանում ։
Նկարագրություն
Ստեփան Շաահումյանի դիմանկարը Ջիոտտոյի ռեալիստական կերտվածքներից է՝ հոգեբանական դիմանկարի հաջողված օրինակ։ 1927 թվականին կտավը ներկայացվել է «Հեղափոխական տասնամյակի (1918-1927) գեղանկարչությունը» մոսկովյան ցուցահանդեսում և արժանացել արվետաբան Յակով Տուգենհոլդի դրվատանքին։ Դիմանկարը բարձր են գնահատել Յուրի Լոտմանը, Եֆիմ Էտկինդը, Անդրեյ Սախարովը։
Ստեփան Շահումյանի դիմանկարը կերտել են նաև Արարատ Ղարիբյանը, Պարսամ Սիմոնյանը , Հակոբ Կոջոյանը , Ռուդոլֆ Խաչատրյանը (բոլորը՝ ՀԱՊ)։
Արտաքին հղումներ
Կատեգորիա:Գևորգ Գրիգորյանի նկարներ Կատեգորիա:1926 նկարներ
Մարգարիտա Սաենկո
Մարգարիտա Իվանովնա Սաենկո (Маргарита Ивановна Саенко, ), խորհրդային թատերական քննադատ, լրագրող և դրամատուրգ։
Կենսագրություն
Մարգարիտա Սաենկոյի «Եվ հավերժ պայքար» («И вечный бой»), «Ուրիշը չի լինի երբեք» («Другой не будет никогда»), «Հարցրու ինքդ քեզ» («Спроси себя»), «Կոզետա» («Козетта», ըստ Հյուգոյի) և այլ պիեսների հիման վրա ներկայացումներ են բեմադրվել Ռուսաստանի Կենտրոնական մանկական թատրոնում, Բելառուսի պատանի հանդիսատեսի թատրոնում, Մոսկվայի կոմեդիայի մարզային թատրոնում, Բրյանսկի մարզային թատրոնում և այլն։ 1980 թվականին Նիկոլաևյան դրամայի ու երաժշտական կոմեդիայի ուկրաինական թատրոնի «Պարտիզանական կայծ» («Партизанская искра», բեմադրությունը՝ Անատոլի Յակովլևիչ Լիտկոյի) ներկայացումը (1957), որ բեմադրվել էր Մարգարիտա Սաենկոյի ու Բ. Արովի պիեսի հիման վրա, արժանացել է Ուկրաինայի Լենինյան Կոմերիտմիության կենտկոմի Ն. Օստրովսկու անվան մրցանակի ։
Մարգարիտա Սաենկոյի կազմած թատերական ներկայացումները՝ նվիրված Հոկտեմբերյան հեղափոխության 60-ամյակին, Վ. Լենինի անվան պիոներական համամիութենական կազմակերպության 40-ամյակին, 1970-1980-ական թվականներին տարածվել են Հեղինակային իրավունքների համամիութենական գործակալության կողմից։
Մարգարիտա Սաենկոն ընտրվել է Մոսկվայի գրական գործիչների կոմիտեի նախագահ։ Անդամակցել է Ռուսաստանի Դաշնության լրագրողների միությանը, Ռուսաստանի Դաշնության թատերական գործիչների միությանը։
Ամուսնացած է եղել թատերական ռեժիսոր և արձակագիր Միխայիլ Սեմյոնովիչ Սերեբրոյի հետ։ Կյանքի վերջին տարիներին ապրել է Արևմտյան Եվրոպայում։
Մարգարիտա Սաենկոն մահացել է 2013 թվականի հունվարի 5-ին Գերմանիայի Նյուրնբերգ քաղաքում, որտեղ էլ թաղվել է։
Մատենագրություն
Աղբյուր՝ Ռուսաստանի ազգային գրադարանի էլեկտրոնային կատալոգ
Ծանոթագրություններ
Կատեգորիա:Ռուս լրագրողներ Կատեգորիա:Ռուս դրամատուրգներ Կատեգորիա:Ռուս թատերական քննադատներ Կատեգորիա:Մոսկվայի պետական համալսարանի շրջանավարտներ Կատեգորիա:Խորհրդային գրողներ Կատեգորիա:Խորհրդային լրագրողներ
Համադրելի գներ
Համադրելի գներ, տարբեր ժամանակաշրջաններում արտադրության, ապրանքաշրջանառության և տնտեսական այլ ցուցանիշների ծավալները (արժեքային արտահայտությամբ) համադրելիս պայմանականորեն հիմք ընդունած որևէ տարվա գներ։ Սահմանվում են տնտեսության զարգացման ցուցանիշների դինամիկան որոշելիս գործող (ընթացիկ) գների փոփոխության ազդեցությունը բացառելու համար։ Համադրելի գների տարատեսակներն են անփոփոխ գները։
Կատեգորիա:Տնտեսագիտական տերմիններ Կատեգորիա:Տնտեսական ցուցանիշներ
Դավիթ Էվերեկլյան
Դավիթ Հակեբի Էվերեկլյան, հայ դերասան, դրամատուրգ, թատերագետ։
Կենսագրություն
Դավիթ Էվերեկլյանը ծնվել է 1927 թվականի մայիսի 1-ին Բեյրութում, ցեղասպանությունը վերապրած կեսարացի Հակոբի և անկարացի Կյուլենիայի ընտանիքում։ Հակոբը, ով մորից գորգագործություն էր սովորել, Բեյրութում զբաղվել է գորգի աշխատանքով։ Հոր մասնագիտությունը սովորել է նաև Դավիթը։ Դավիթը նախնական կրթությունը ստացել է Սուրբ Եղիա ժողովրդապետական վարժարանում, 1942 թվականին ավարտել է Պուրճ Համուտի Հայ կաթողիկե Մեսրոպյան վարժարանը։ 1942 թվականից Դավիթը գրել է բանաստեղծություններ, պատմվածքներ, պիեսներ, 1943 թվականից նվիրվել է թատերական արվեստին ։
Էվերեկլյանն առաջին անգամ բեմ է բարձրացել 1943 թվականի ապրիլի 4-ին։ Մեսրոպյան Սանուց միության թատերախմբում «Երեք քաջեր» կատակերգության մեջ կատարել է Հրանտ Իշխանի դերը, այնուհետև միացել է «Հայ գիր» ամսագրի խմբագիր Վազգեն Այգունու (Գևորգ Պաղճյան) ղեկավարությամբ գործող «Ռուբեն Մամուլյան» թատերախմբին։ Հանդես է եկել Ալ. Աբելյանի բեմադրած «Պլը-Պուղի» կատակերգության մեջ, Բաբկենի դերով` Ավետիս Ահարոնյանի «Արցունքի հովիտը» պիեսի բեմադրության մեջ ։
Թատերական գործունեություն
Մեսրոպյան վարժարանի «Միհր» թատերախմբում Էվերեկլյանը հանդես է եկել որպես դերասան, բեմադրիչ ու դրամատուրգ։ Այդ թատերախմբում են առաջին անգամ խաղացվել նրա գրած «Պատճառը ես եղայ» ողբերգությունը (1945, ապրիլի 8) և «Բանաստեղծ» երգիծախաղը (1945, դեկտեմբերի 3)։
1946 թվականի սեպտեմբերին Էվերեկլյանը կազմակերպել է «Լիբանանահայ թատերախումբը» (գործել է մինչև 1954 թվական)։ Բացումը կատարվել է 1947 թվականի հունվարի 10-ին՝ Էվերեկլյանի գրած «Իսուբը» պիեսով։ «Լիբանանահայ թատերախմբում» Էվերեկլյանի պիեսներից խաղացվել են նաև «Ծաղկավաճառուհին» (1948), «Մեռեալ կեանքեր» (1950) դրամաները ։
1977 թվականին Էվերեկլյանն ընտանիքով փոխադրվել է Կանադա։ 1978-1985 թվականներին Էվերեկլյանները մասնակցել են Մոնրեալի «Արմենյան» թատերախմբի ներկայացումներին («Վարդանանք», «Հարս ու կեսուր», «Դէպի երկիր», «Արցունքի հովիտը», «Աղջիկտես» և այլն)։ «Արմենյան» թատերախմբում 1980 թվականին բեմադրել է Գևորգ Պաղճյանի «Դէպի երկիր» հայրենասիրական պիեսը։ 1979-1989 թվականներին Գևորգ Պաղճյանի հետ վարել է «Արձագանգ հայ աշխարհէն» թեմայով հեռուստատեսային հաղորդումների շարքը։
Էվերեկլյանը գրել է բանաստեղծություններ, գրախոսականներ, թատերախոսականներ, հուշեր-հանդիպումներ, դրամատիկական և կատակերգական պիեսներ ։
Դավիթ Էվերեկլյանն առաջին անգամ Հայաստան է այցելել 2000 թվականին։
Կազերտա
Կազերտա (Caserta), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 79 488 մարդ։ Բնակչության խտություն կազմում է 1415 մարդ/կմ²։ Զբաղեցնում է 53.07 կմ² մակերես տարածք։ Փոստային ինդեքս՝ 81020, հեռախոսային կոդ՝ 0823։
Կատեգորիա:Իտալիայի բնակավայրեր
Ոչ վերբալ հաղորդակցություն
Այնպես ինչպես բանավոր խոսքն է պարունակում որ վերբալ տարրեր, օրինակ՝ ձայնի որակ, արագություն, բարձրություն, խոսելու ոճ, ինչպես նաև տաղաչափական հատկանիշներ՝ ռիթմ, ինտոնացիա և սթրես, այնպես էլ գրավոր տեքստերը ունեն ոչ վերբալ տարրեր, ինչպիսիք են ձեռագիրը, գրելաոճը, բառերի դասավորությունը։ Ինչևիցե, ոչ վերբալ հաղորդակցման հետազոտությունների մեծ մասը կենտրոնացված է անհատների միջև փոխգործունեությանը, որը կարելի է բաժանել երեք հիմնական ոլորտների՝ միջավայրի պայմանները, որտեղ շփումը տեղի է ունենում, հաղորդակցման ֆիզիկական բնութագիրը, փոխգործունեության ընթացքում հաղորդակցվողների պահվածքը։
Ոչ վերբալ հաղորդակցությունը ներառում է գիտակցական և անգիտակցական գործընթացների կոդավորուն ու ապակոդավորումը։ Կոդավորումը գործընթաց է, որն ապահովում է դեմքի արտահայտությունները, ժեստերը և կեցվածքը։ Ապակոդավորումը ստացված ինֆորմացիայի մեկնաբանումն է՝ հիմնվելով նախորդ փորձի վրա։
Ուղեղի միայն մի փոքր հատվածն է պատասխանատու վերբալ հաղորդակցման համար։ Օրինակ մանկիկները իրենց հույզերը արտահայտում են դեմիք շարժումների միջոցով՝ դարձնելով դեմքը հաղորդակցման գլխավոր օրգանը։ Երբ երեխաները դառնում են վերբալ հաղորդակցվողներ, նրանք ենթագիտակցորեն սկսում են ուշադրություն դարձնել դեմքի արտահայտություններին, ձայնի տոնայնությանը և այլ ոչ վերբալ տարրերին։
Մշակույթը նույնպես կարևոր դեր ունի ոչ վերբալ հաղորդակցման մեջ, և դա մեկն է այն ասպեկտներից, որն ազդում է ուսուցման կազմակերպման վրա։ Այս առումով, ուսուցման գործընթացը կախված չէ բանավոր հաղորդակցումից, ավելի շուտ, ոչ խոսքային հաղորդակցումն է ծառայում է որպես հիմնական միջոց, որը ոչ միայն կազմակերպում է միջանձնային փոխազդեցություն, այլև փոխանցում մշակութային արժեքներ, և երեխաները դեռ երիտասարդ տարիքից սովորում են, թե ինչպես պետք է մասնակցել այս համակարգին։